Document ID: 32000R0440

KOMISSION ASETUS (EY) N:o 440/2000,
annettu 25 päivänä helmikuuta 2000,
tuontitariffikiintiöiden ja AKT-banaanien perinteisten määrien mukaisista uusille toimijoille vuodeksi 2000 myönnettävistä vuosittaisista määristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2),
ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on muutettuna asetuksella (EY) N:o 756/1999(4), ja erityisesti sen 9 artiklan 3 kohdan,
sekä katsoo seuraavaa:
(1) Komission asetuksessa (EY) N:o 250/2000(5) annetaan eräitä tariffikiintiöiden ja AKT-banaanien perinteisten määrien mukaiseen banaanien tuontiin liittyviä yksityiskohtaisia sääntöjä ja vahvistetaan ohjeelliset määrät vuoden 2000 toiselle vuosineljännekselle.
(2) Asetuksen (EY) N:o 2362/98 9 artiklan 3 kohdassa määritellään kunkin uuden toimijan vuosittaisten määrien laskentamenetelmä. Tässä menetelmässä yksittäiset hakemukset asetetaan kasvavaan suuruusjärjestykseen haettujen määrien mukaan, ja komissio vahvistaa tämän perusteella vuosittain myönnettävät määrät.
(3) Komissio antaa jäsenvaltioiden asetuksen (EY) N:o 250/2000 2 artiklan 5 kohdan mukaisesti toimittamat tiedonannot huomioon ottaen tämän asetuksen säännökset, joiden nojalla toimivaltaiset kansalliset viranomaiset määrittävät kyseessä olevien toimijoiden yksittäiset määrät ja ilmoittavat ne kyseisille toimijoille.
(4) Toimivaltaisten kansallisten viranomaisten yhteistyössä komission kanssa tekemien uusien toimijoiden rekisteröintitarkastusten ja -valvonnan tulokset saattavat kuitenkin myöhemmin johtaa tarvittaessa tämän asetuksen säännösten muuttamiseen ja uusien toimijoiden vuosittaisten määrien korjaamiseen. Tämän vuoksi kansallisten viranomaisten asetuksen (EY) N:o 2362/98 ja tämän asetuksen mukaisesti määrittämät vuosittaiset määrät eivät voi muodostaa saavutettuja oikeuksia eivätkä toimijat voi vedota niihin laillisesti perusteltuina odotuksina.
(5) Tässä asetuksessa säädettyjen toimenpiteiden on tultava voimaan viipymättä asetuksessa (EY) N:o 2362/98 säädetty määräaika huomioon ottaen,
ON ANTANUT TÄMÄN ASETUKSEN:
1 artikla
Toimivaltaiset kansalliset viranomaiset määrittävät tariffikiintiöiden ja asetuksen (ETY) N:o 404/93 18 ja 19 artiklassa säädettyjen AKT-banaanien perinteisten määrien mukaisesti asetuksen (EY) N:o 2362/98 7 artiklassa ja sitä seuraavissa artikloissa tarkoitettujen uusien toimijoiden vuosittaiset määrät vuodeksi 2000 liitteen säännösten mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä helmikuuta 2000.

Labels: 3
17
18